Har du dårlig ryg, kan du stadig drage fordel af træning på motionscykel. Du vil opleve, at træningen på en motionscykel er langt mere skånsom end fx løb, da du undgår de hårde stød op igennem kroppen, som vil kunne give problemer i ryggen. Dog skal du, på en motionscykel, have fokus på at holde din ryg ret under træningen og ikke krumme ryggen ned over styret, da dette ellers kan give ømhed og får stor belastning i især lændeområdet. I dette tilfælde kan en siddecykel være det rette alternativ.